
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava IV 24Csp/19/2023 6123319084 30. 05. 2024 JUDr. Tatiana Redenkovičová Koprdová ECLI:SK:MSBA4:2024:6123319084.2
ROZSUDOK V MENE SLOVENSKEJ REPUBLIKY Mestský súd Bratislava IV v Bratislave v konaní pred sudkyňou JUDr. Tatianou Redenkovičovou Koprdovou v spore žalobcu: Inkasáreň s.r.o., so sídlom ul. Pribinova č. 25, 811 09 Bratislava, IČO: 35 777 974, zast. Mgr. Zuzana Bírová, advokátka, so sídlom ul. Americká č. 2, 831 02 Bratislava, IČO: 30 849 837, proti žalovanému: V. K., nar. XX.XX.XXXX, trvale bytom K. - Z., o zaplatenie 89,90,-eur s príslušenstvom, nákladov spojených s uplatnením pohľadávky s príslušenstvom, takto rozhodol: I. Žalovaný je povinný zaplatiť žalobcovi istinu 89,90,- eur spolu s úrokom z omeškania vo výške 7,00 % ročne zo sumy 89,90,- eur od 16.11.2022 do zaplatenia, náklady spojené s uplatnením pohľadávky vo výške 3,60,- eur, na účet IBAN: A XXXX XXXX XXXX XXXX XXXX, VS: 22011240 a to všetko do 3 dní od právoplatnosti tohto rozsudku. II. Súd priznáva žalobcovi voči žalovanému nárok na náhradu trov konania v rozsahu 100%. III. Súd o výške náhrady trov konania rozhodne po právoplatnosti tohto rozsudku samostatným uznesením. odôvodnenie: 1. Mestskému súdu Bratislava IV bola dňa 08.08.2023 doručená Okresným súdom Banská Bystrica (sp.zn. 4Up/885/2023) žaloba žalobcu o zaplatenie 89,90,- eur s príslušenstvom a nákladov spojených s uhradením pohľadávky v sume 3,60,- eur. Žalobca svoju žalobu odôvodnil tým, že žalovaný dňa 15.11.2022 cestoval v hromadnom dopravnom prostriedku právneho predchodcu žalobcu Dopravného podniku Bratislava, linka č. 4 (električka), kedy bol kontrolovaný revízorom právneho predchodcu žalobcu Dopravného podniku Bratislava. Keďže sa nemohol preukázať platným cestovným lístkom ani predplatným časovým kupónom, bol vyzvaný na zaplatenie postihu vo výške 89,- eur a cestovného vo výške 0,90,- eur. Na základe Zmluvy o postúpení pohľadávky bola pohľadávka vyplývajúca z Hlásenia o porušení tarifných a prepravných podmienok č. 22011240 postúpená na žalobcu (§ 524 a nasl. Obč. zák.). Žalobca doporučeným listom zo dňa 30.05.2023 oznámil žalovanému postúpenie pohľadávky a listom zo dňa 23.03.2023 vyzval žalovaného na úhradu pohľadávky a náhradu nákladov spojených s uplatnením pohľadávky v sume poštovného 2 x 1,80,-eur = 3,60,-eur (§ 124 Obč. zák.). Vo veci Okresný súd Banská Bystrica rozhodol platobným rozkazom č.k. 4Up/885/2023 zo dňa 30.05.2023. Z dôvodu nedoručenia platobného rozkazu žalovanému, podľa § 10 ods. 3, § 14 ods. 3 zák. č. 307/2016 Z. z. o upomínacom konaní, žalobca v zákonom stanovenej lehote navrhol pokračovanie v konaní a vec bola postúpená Mestskému súdu Bratislava IV ako príslušnému na jej prejednanie. 2. Podľa § 106 ods. 1 písm. a) zákona č. 160/2015 Z. z. civilný sporový poriadok v platnom znení, ďalej len „CSP“, ak nejde o doručovanie do elektronickej schránky podľa osobitného predpisu, o doručovanie v osobitných prípadoch podľa § 107 ods. 2 a adresát neuviedol inú adresu na doručovanie, doručuje súd písomnosti fyzickej osobe na adresu evidovanú v registri obyvateľov Slovenskej republiky alebo adresu miesta pobytu cudzinca na území Slovenskej republiky podľa druhu pobytu cudzinca,
3. Podľa § 116 ods. 1 CSP, ak sa žalobu nepodarí doručiť žalovanému, ktorý je fyzickou osobou, na adresu podľa § 106 ods. 1 písm. a), je súd povinný urobiť všetky úkony potrebné na zistenie skutočného pobytu žalovaného. 4. Podľa § 116 ods. 2 CSP, ak sa súdu nepodarí žalobu doručiť na adresu zistenú postupom podľa odseku 1, zverejní súd oznámenie o podanej žalobe na úradnej tabuli súdu a na webovej stránke príslušného súdu. Žaloba sa považuje po 15 dňoch od zverejnenia oznámenia za doručenú, a to aj vtedy, ak sa adresát o tom nedozvie. 5. Podľa § 219 ods. 3 CSP, vo veciach, v ktorých súd rozhoduje rozsudkom bez nariadenia pojednávania, oznámi miesto a čas verejného vyhlásenia rozsudku na úradnej tabuli súdu a na webovej stránke príslušného súdu v lehote najmenej päť dní pred jeho vyhlásením. Ak o to strana požiada, súd jej oznámi miesto a čas verejného vyhlásenia rozsudku aj elektronickými prostriedkami. 6. Podľa § 219 ods. 4 CSP, len čo súd vyhlási rozsudok, je ním viazaný. 7. Podľa § 297 CSP súd na prejednanie sporu nariadi pojednávanie. Pojednávanie nie je potrebné nariadiť, ak ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 1 000 eur. (§ 297 písm. b) CSP). 8. Okresný súd Banská Bystrica rozhodol vo veci platobným rozkazom č. k. 4Up/885/2023 zo dňa 30.05.2023 a zaviazal žalovaného k zaplateniu žalovanej istiny s príslušenstvom. Žalovaný neprevzal platobný rozkaz a žalobu (l. č. 20) a následne výzvu súdu č. k. 24Csp/19/2023 - 37 - na vyjadrenie sa k nej a poučenie podľa CSP (l. č. 40 - 41 ) neprevzal na adrese : A. XXXX/XX, K., ako aj na adrese : M. úrad mestskej časti K. - Z.. Zásielku súd v zmysle CSP doručil žalovanému Oznámením o doručení súdnej písomnosti (l. č. 43 - 44), žalovaný sa k žalobe nevyjadril a uplatnený nárok žalobcu nerozporoval. 9. Podľa § 219 ods. 3 CSP, vo veciach, v ktorých súd rozhoduje rozsudkom bez nariadenia pojednávania, oznámi miesto a čas verejného vyhlásenia rozsudku na úradnej tabuli súdu a na webovej stránke príslušného súdu v lehote najmenej päť dní pred jeho vyhlásením. Ak o to strana požiada, súd jej oznámi miesto a čas verejného vyhlásenia rozsudku aj elektronickými prostriedkami. 10. Podľa § 219 ods. 4 CSP, len čo súd vyhlási rozsudok, je ním viazaný. 11. Podľa § 297 CSP súd na prejednanie sporu nariadi pojednávanie. Pojednávanie nie je potrebné nariadiť, ak ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 1 000 eur. (§ 297 písm. b) CSP). 12. Súd v predmetnej veci rozhodol bez nariadenia pojednávania v zmysle CSP, nakoľko ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 1 000 eur. Deň vyhlásenia rozsudku bol zverejnený minimálne päť dní vopred na úradnej tabuli a na webovej stránke tunajšieho súdu a rozsudok bol verejne vyhlásený dňa 30.05.2024 (§ 219 ods. 3 CSP v spojení s § 300 CSP). Súd vo veci vykonal dokazovanie listinnými dôkazmi: hlásením o porušení tarifných a prepravných podmienok, kontrolným cestovným lístkom a zistil nasledovný skutkový stav: 13. Súd z hlásenia o porušení tarifných a prepravných podmienok platných dňa 15.11.2022 zistil, že žalovaný dňa 15.11.2022 cestoval v hromadnom dopravnom prostriedku Dopravného podniku Bratislava, linka č. 4, č. voza 7426, o 09:14 hod., kedy bol kontrolovaný revízorom. Keďže sa nemohol preukázať platným cestovným lístkom ani predplatným časovým kupónom, bol vyzvaný na zaplatenie postihu - prirážky, sankčnú úhradu určenú vo výške sadzby 89,-eur, ktorá by sa uplatnila v prípade platby cestujúcim priamo na mieste kontroly alebo do 5 pracovných dní od vykonania kontroly tak, ako to vyplýva z Prepravného poriadku a cestovného vo výške 0,90 eur. Žalovaný túto sumu nezaplatil. Žalobca doporučeným listom zo dňa 23.03.2023 oznámil žalovanému postúpenie pohľadávky a listom zo dňa 12.04.2023 vyzval žalovaného na úhradu pohľadávky a náhradu nákladov spojených s uplatnením pohľadávky v sume poštovného 2 x 1,80,-eur = 3,60,-eur (§ 124 Obč. zák.).
14. Podľa § 760 Občianskeho zákonníka, zmluvou o preprave osôb vzniká cestujúcemu, ktorý za určené cestovné použije dopravný prostriedok, právo, aby ho dopravca prepravil do miesta určenia riadne a včas. 15. Podľa § 1 zákona č. 514/2009 Z. z. o doprave na dráhach, v znení neskorších predpisov, tento zákon upravuje a) podmienky poskytovania dopravných služieb na dráhach dráhovými podnikmi, b) práva a povinnosti dopravcov a cestujúcich vo verejnej osobnej doprave, c) práva a povinnosti dopravcov a odosielateľov a príjemcov vecí v nákladnej doprave, d) certifikáciu rušňovodičov, e) verejnú správu v doprave na dráhach. 16. Podľa § 2 ods.1 cit. zákona platnom v tom čase, dopravou na dráhe sa rozumie železničná doprava, mestská električková doprava a trolejbusová doprava (ďalej len "mestská doprava"), doprava na špeciálnych dráhach a doprava na lanových dráhach. 17. Podľa § 8 ods.1 cit. zákona tarifa cestovného obsahuje cestovné za dopravné služby, najmä základné cestovné a prepravné, osobitné cestovné pre vybrané skupiny cestujúcich a za psov so špeciálnym výcvikom (ďalej len "osobitné cestovné") a úhrady za prepravu batožiny, živých zvierat, motorových vozidiel, tovaru, iných vecí a zásielok, vrátane príplatkov a zliav, ako aj podmienky, za akých sa uplatňujú jednotlivé príplatky a zľavy. 18. Podľa § 8 ods. 2 cit. zákona, ak z tarify cestovného alebo z prepravného poriadku nevyplýva inak, cestovné za dopravné služby je splatné pred uskutočnením prepravy. 19. Podľa § 8 ods. 5 cit. zákona, cestujúci, ktorý sa v dráhovom vozidle alebo bezprostredne po vystúpení z dráhového vozidla nepreukáže platným prepravným dokladom osobe oprávnenej kontrolovať prepravné doklady, je povinný na mieste zaplatiť prirážku k základnému cestovnému (ďalej len "prirážka") a cestovné od nástupnej stanice alebo zastávky do cieľovej stanice alebo zastávky podľa tarify cestovného, alebo preukázať sa dokladom totožnosti na zaznamenanie údajov potrebných na vymáhanie prirážky a cestovného. Ak cestujúci neuhradí na mieste cestovné a prirážku, bude vylúčený z prepravy na najbližšej stanici alebo zastávke. Tým nezaniká nárok dopravcu na zaplatenie prirážky a cestovného do stanice alebo zastávky, na ktorej bol vylúčený z prepravy. 20. Podľa § 8 ods.6 cit. zákona, prirážka je v železničnej doprave najviac stonásobok základného cestovného v prvom tarifnom pásme bez príplatkov a zliav; v mestskej doprave je to najviac stonásobok základného cestovného. 21. Podľa § 524 ods. 1 Občianskeho zákonníka, veriteľ môže svoju pohľadávku aj bez súhlasu dlžníka postúpiť písomnou zmluvou inému. 22. Podľa § 524 ods. 2 Občianskeho zákonníka, príslušenstvo a všetky práva s ňou spojené.
S postúpenou pohľadávkou prechádza aj jej
23. Podľa § 517 ods. 1 Občianskeho zákonníka, dlžník, ktorý svoj dlh riadne a včas nesplní, je v omeškaní. Ak ho nesplní ani v dodatočnej primeranej lehote poskytnutej mu veriteľom, má veriteľ právo od zmluvy odstúpiť; ak ide o deliteľné plnenie, môže sa odstúpenie veriteľa za týchto podmienok týkať aj len jednotlivých plnení. 24. Podľa § 517 ods. 2 Občianskeho zákonníka, ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. 25. Dopravný podnik Bratislava na základe Zmluvy o postúpení pohľadávok postúpil pohľadávku voči žalovanému na žalobcu čím sa žalobca stal veriteľom žalovaného a právnym nástupcom Dopravného podniku Bratislava. Podľa Prepravného poriadku mestskej pravidelnej električkovej, trolejbusovej a autobusovej dopravy v Bratislave, vydaným Dopravným podnikom Bratislava a.s., cestujúci, ktorý sa
na vyzvanie revízora nemôže preukázať platným cestovným lístkom, je povinný zaplatiť dopravcovi cestovné a úhradu vo výške stonásobok základného cestovného bez príplatkov a zliav. Podľa tarifných podmienok pre mestskú hromadnú dopravu v Bratislave v čase vykonania kontroly bola výška cestovného za jednotlivú jazdu 0,90 eur . Vykonaným dokazovaním mal súd za preukázané, že žalovaný dňa 15.11.2022 cestoval v hromadnom dopravnom prostriedku Dopravného podniku Bratislava, linka č. 4, č. voza 7426, o 09:14 hod., kedy bol kontrolovaný revízorom. Keďže sa nemohol preukázať platným cestovným lístkom ani predplatným časovým kupónom, bol vyzvaný na zaplatenie postihu - prirážky určenej vo výške sadzby 89,-eur a cestovného vo výške 0,90,- eur. V súvislosti s vymáhaním pohľadávky vznikli nálady vo výške 3,60,-eur (poštovné 2 x 1,80,-eur). 26. Podľa § 121 ods. 3 Občianskeho zákonníka príslušenstvom pohľadávky sú úroky, úroky z omeškania, poplatok z omeškania a náklady spojené s jej uplatnením. 27. Žalovaný si svoju povinnosť nesplnil, dostal sa s plnením do omeškania, pričom úroky z omeškania majú povahu sankcie (sankčné úroky) za omeškanie dlžníka so splnením záväzku (§ 517 ods. 2 Občianskeho zákonníka), a preto ho súd zaviazal na zaplatenie cestovného vo výške 89,90,-eur spolu s úrokom z omeškania vo výške 7,00% ročne zo sumy 89,90,- eur za obdobie od 16.11.2022 do zaplatenia, náklady spojené s uplatnením pohľadávky v sume 3,60,-eur a to všetko do 15 dní odo dňa právoplatnosti tohto rozsudku (§ 517 Občianskeho zákonníka, § 3 nar. vl. č. 87/1995 Z. z. - základné cestovné bolo v čase prepravy 0,90,- eur, prirážka s poukazom na citované ustanovenie v mestskej doprave je to najviac stonásobok základného cestovného) . 28. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 29. Podľa § 262 ods. 2 CSP, o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 30. Žalobca uhradil súdny poplatok 16,50,-eur (l. č. 24). Citované ustanovenie § 262 ods. 1 a 2 Civilného sporového poriadku <http://www.epi.sk/form/goto.ashx?t=27&p=4375486-4375487&f=2> predpokladá rozhodovanie súdu o trovách konania v dvoch fázach (v prvej fáze súd v rozhodnutí, ktorým sa konanie končí rozhoduje o tom, komu sa priznáva nárok na náhradu trov konania, v druhej fáze po právoplatnosti rozhodnutia, ktorým sa konanie končí súd rozhodne o samotnej výške náhrady trov konania). Žalobcovi ako plne úspešnej strane sporu súd priznal nárok na náhradu trov konania v rozsahu 100%. O výške trov konania rozhodne súd podľa citovaného ustanovenia CSP samostatným uznesením, ktoré vydá súdny úradník. Poučenie: Proti tomuto rozsudku je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. (§ 362 ods. 1 CSP). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 CSP). Ak podá ten, kto je na to oprávnený, včas odvolanie, nenadobúda rozhodnutie právoplatnosť, dokiaľ o odvolaní právoplatne nerozhodne odvolací súd. (§ 367 ods. 1 CSP). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo
h) rozhodnutie súdu prvej inštancie vychádza z nesprávneho právneho posúdenia veci ( § 365 ods. 1 CSP). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania ( § 365 ods. 3 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie.

